Žilina (hrad)

Žilina (normovaný názov) alebo Žilinský hrad je zaniknutý hrad v Žiline, ktorého pozostatky sa našli až v roku 2008. Prvá zachovalá písomná zmienka o hrade je z roku 1318, keď bol hrad vo vlastníctve Matúša Čáka Trenčianskeho. Avšak hrad môže byť aj starší.Archeológovia objavili žilinský hrad sme.sk, 6. 6. 2008 Naposledy bol hrad písomne spomínaný v roku 1457, zanikol v 15. storočí. Historik Richard Marsina tvrdí, že vtedajší majitelia Žiliny Detrikovci začali po roku 1270 stavať Žilinský hrad, kvôli opevneniu a ochrane pred útokmi. Avšak história hradu nie je jednoznačná a existuje veľa hypotéz o jeho dejinách a význame.Čo vieme o Žilinskom hrade? Žilinský večerník, 17.06.2008

Až na prelome mája a júna 2008 sa počas archeologického prieskumu objavili pozostatky Žilinského hradu. Zvyšky kamennej veže sa našli vedľa Katedrály Najsvätejšej Trojice (Farských schodov) v centre mesta. Podľa vedúceho výskumu Jozefa Hošša ide o najvýznamnejší súčasný objav v Žiline, ktorý prepísal jej dejiny.Pri hrade bol ako prvý MY Žilinské noviny 9. 6. 2008 Veža s vnútorným priemerom 7,5 m a vonkajším priemerom 13,2 m a s šírkou muriva 290 – 300 cm, mohla mať výšku až 20 metrov. Išlo o donjon - obytnú vežu. Môžeme uvažovať aj so začiatkom výstavby pravdepodobne už na konci 12. storočia v súvislosti s aktivitami uhorského panovníka Bella III.

Budatínsky hrad je vzdialený len 1,3 km od centra Žiliny.

náhľad|Na ľavej strane budova starej fary, dnes už zničená.

Pre výstavbu obchodného centra MirageV Žiline našli zvyšky hradu z 13. storočia, stanú sa len interiérom nákupného centra spravy.pravda.sk, 5. júna 2008  sa archeologický nález na pôvodnom mieste nezrekonštruoval, ale bol zbúraný. Jednotlivé kamene boli použité na hypotetickú rekonštrukciu umiestenú v obchodnom dome. Obchodný dom nahradil časť mestskej pamiatkovej rezervácie Žilina. Pre výstavbu bola už 12. júla 2008 dokonca zničená pamiatkovo chránená budova starej fary. Tieto kroky pobúrili verejnosť a ministerstvo kultúry, ktoré ju vyhlásilo za národnú kultúrnu pamiatku (definitívne však až po jej odstráneníBúranie žilinskej fary vyšetruje polícia) aj proti súhlasu cirkvi. Ministerstvo podalo trestné oznámenie. Projekt rátal s obnovením pôvodnej budovy fary a zakomponovaním do novej budovy obchodného centra, no táto časť zámeru sa nerealizovala.Pri žilinských Farských schodoch začali kopať sme.sk, 4. 11. 2008

 Referencie 

 Pozri aj 
 Budatínsky hrad
 Mestská pamiatková rezervácia

Kategória:Hrady a zámky na Slovensku
Kategória:Dejiny Žiliny
Kategória:Stavby v Žiline
Kategória:Zaniknuté stavby na Slovensku